
		
			EUSKAL HERRIKO AGINTARITZAREN ALDIZKARIA

			2022ko azaroaren 9a, 214. zenbakia

			 


		

		
			BESTELAKO XEDAPENAK

			SPRI-ENPRESEN GARAPENERAKO EUSKAL AGENTZIA

			4821

			EBAZPENA, 2022ko urriaren 26koa, SPRI-Enpresa Garapenerako Euskal Agentziako zuzendari nagusiarena, zeinaren bidez aldatzen baitira 2022ko «Renove Industria 4.0» Laguntza Programa arautzen duten oinarriak.

			2022ko uztailaren 7ko ebazpenaren bitartez, SPRI-Enpresen Garapenerako Euskal Agentziako zuzendariak, onartu, argitaratu eta deialdia egin zuen 2022ko «Renove Industria 4.0» Laguntza Programa arautzen duten oinarrien inguruan.

			Argitaratu zenetik igarotako epean, eskaera ugari jaso dira; izan ere, programaren xedea makineria eta/edo ekipamendu aurreratu berrietan (hardware eta software) inbertsioak sustatzea da, eta enpresen egungo beharrekin bat egiten du, ekipoak egokitu eta modernizatu nahi baitituzte, eraginkortasun energetikoa eta lehiakortasuna areagotuz.

			Horrela izanda, eta dauden aurrekontu-baliabideak kontuan edukita, programari esleitutako baliabide ekonomikoak handitu behar dira. Beraz, honako hau

			EBAZTEN DUT:

			Lehenengoa.– «Renove Industria 4.0» 2022 Laguntza Programaren araudiko 4. artikuluko 1.go paragrafoaren aldaketa onartzea, honela geldituko delarik:

			«4. artikulua.– Baliabide ekonomikoak.

			2022an laguntzak emateko programa honen helburura bideratutako baliabide ekonomikoak 8.000.000 euro dira, eta SPRI-Enpresen Garapenerako Euskal Agentziaren aurrekontuetan horretarako ezarri diren aurrekontu-zuzkiduretatik etorriko dira. SPRIren aurrekontuak Euskal Autonomia Erkidegoko 2022ko Aurrekontu Orokorretan sartuta daude.»

			Bigarrena.– «Renove Industria 4.0» 2022 laguntza programaren araudiak aldatzen duen Ebazpen hau osorik argitaratzea Euskal Herriko Agintaritzaren Aldizkarian.

			Bilbao, 2022ko urriaren 26.

			SPRI-Enpresa Garapenerako Euskal Agentziako zuzendari nagusia,

			AITOR URZELAI INZA.

		

		
			 
EUSKAL HERRIKO AGINTARITZAREN ALDIZKARIA
www.euskadi.eus

		

	